Babaen iti kinatunos dagiti kameng ti Reppa-ac FA, ipakpakitada a kabaelanda a probitsaren ti serbisio nga itden dagiti maseknan nga opisina ken Ahensia.
Nakikaysa ni Mayor Edgardo “Ediboy” S. Cobangbang, Jr. kadagiti opisiales ti nasao nga asosasion a namasangbay daytoy a ramit iti Munisipio. Dinayaw ti Alkalde ti galad ti asosasion a nagbasaran ti DA-RFU 1 a nakaipaayan ti “grant” ket kalikagumanna a matulad met dagiti dadduma nga asosasion daytoy a talugading.
Indauluan ni Mr. Elmer Castillo, Presidente ti nangipeksa ti panagyamanda iti DA-RFU 1, DA-Provincial ken LGU Cabugao nga idauluan ni Mayor Ediboy iti akemda met a timmulong kadaytoy a nagun-odda a balligi. Innayon ni Presidente Castillo a sumarsaruno nga awatenda ti 7 a Knapsack Sprayer para iti asosasionda, segun ken ni Miss Edith Castillo, Assistant Provincial Agriculturist a tumartarabay met iti asosasionda.
Ti nasao a ramit ket aywanan ti asosasion ngem barangay-based ti pannakausarna maibasar iti mapagnunumuan nga annuroten ken iti pannakamantenerna. # (Web In-Action)
ilo_Latn ilo_Latn ilo_Latn ilo_Latn